CELEX: 62019CA0360
Language: lt
Date: 2020-10-08 00:00:00
Title: Byla C-360/19: 2020 m. spalio 8 d. Teisingumo Teismo (penktoji kolegija) sprendimas byloje (College van Beroep voor het bedrijfsleven (Nyderlandai) prašymas priimti prejudicinį sprendimą) Crown Van Gelder BV / Autoriteit Consument en Markt (Prašymas priimti prejudicinį sprendimą – Elektros vidaus rinka – Direktyva 2009/72/EB – 37 straipsnis – Reguliavimo institucijos pareigos ir įgaliojimai – Ginčų sprendimas ne teismo keliu – Sąvoka „šalis, turinti nusiskundimų“ – Galutinio vartotojo skundas, pateiktas dėl perdavimo sistemos, prie kurios šio vartotojo įrenginys nėra tiesiogiai prijungtas, operatoriaus – Šioje sistemoje įvykęs gedimas – Sutartinių santykių tarp vartotojo ir sistemos operatoriaus nebuvimas – Skundo priimtinumas)

2020 11 30   
            
            
               LT
            
            
               Europos Sąjungos oficialusis leidinys
            
            
               C 414/8
            
         
      2020 m. spalio 8 d. Teisingumo Teismo (penktoji kolegija) sprendimas byloje (College van Beroep voor het bedrijfsleven (Nyderlandai) prašymas priimti prejudicinį sprendimą) Crown Van Gelder BV / Autoriteit Consument en Markt
      
      (Byla C-360/19) (1)
      
      (Prašymas priimti prejudicinį sprendimą - Elektros vidaus rinka - Direktyva 2009/72/EB - 37 straipsnis - Reguliavimo institucijos pareigos ir įgaliojimai - Ginčų sprendimas ne teismo keliu - Sąvoka „šalis, turinti nusiskundimų“ - Galutinio vartotojo skundas, pateiktas dėl perdavimo sistemos, prie kurios šio vartotojo įrenginys nėra tiesiogiai prijungtas, operatoriaus - Šioje sistemoje įvykęs gedimas - Sutartinių santykių tarp vartotojo ir sistemos operatoriaus nebuvimas - Skundo priimtinumas)
      (2020/C 414/08)
      Proceso kalba: nyderlandų
      
         Prašymą priimti prejudicinį sprendimą pateikęs teismas
      
      
         College van Beroep voor het bedrijfsleven
      
      
         Šalys pagrindinėje byloje
      
      
         Ieškovė: Crown Van Gelder BV
      
      
         Atsakovė: Autoriteit Consument en Markt
      
      
         dalyvaujant: TenneT TSO BV
      
      
         Rezoliucinė dalis
      
      2009 m. liepos 13 d. Europos Parlamento ir Tarybos direktyvos 2009/72/EB dėl elektros energijos vidaus rinkos bendrųjų taisyklių, panaikinančios Direktyvą 2003/54/EB, 37 straipsnio 11 dalis turi būti aiškinama taip, kad reguliavimo institucija negali atmesti galutinio vartotojo skundo prieš perdavimo sistemos operatorių dėl šioje sistemoje įvykusio gedimo motyvuodama tuo, kad galutinio vartotojo įrenginys yra prijungtas ne tiesiogiai prie tos perdavimo sistemos, o tik prie skirstymo sistemos, kuri elektros energiją gauna iš perdavimo sistemos.
      
         (1)  OL C 270, 2019 8 12.